Lav et referat af nedenstående tekst:

Tekst:
Bedste Bedste: I et nyt og moderne hus midt i Aars i Vesthimmerland tager bedsteforældrene Margit og Eiliff Thorn Bigum imod børnebørnene Christian, Gustav og Alexander. I dag kommer de i samlet flok, for Farmor har lovet, at de skal bage pølsehorn sammen, men ellers kommer de bare dumpende ind flere gange om ugen, når der er en pause mellem skolen og idrætten. - Og de kan godt lide vores sofaer. Nogle gange tager de lige en lur, og vi må holde øje med, hvad de skal: Så er der fodbold, så er der håndbold, så er der gymnastik. Det er altså nogle gange lidt svært at huske, hvornår det er hvad, smiler 75-årige Margit. Afslappede former 20-årige Christian har gjort meget brug af den afslappede omgangsform hos bedsteforældrene: - Jeg tror, grunden til at vores forhold til Farmor og Farfar er så velfungerende i forhold til andres, det er nok fordi, vi ser det bare har været som et hjem her. Vi kan komme her, og så kan vi spille brætspil med Farmor og Farfar, eller vi kan også bare sidde og se tv. Og så passer Farmor og Farfar sit. Vi har altid haft den der med, at når vi er i samme hus, så behøver vi ikke nødvendigvis at være klistret op ad hinanden. Altså, vi har det her mere afslappede forhold, som også gør det nemmere for os at tage herhen, fortæller Christian. Og hans to yngre brødre nikker og samtykker. Oplevelser med Farmor og Farfar Hele familien Bigum er glade for fysisk aktivitet og derfor er familieturene også hvert år gået til Norge eller Sverige for at stå på ski sammen. Men nu kniber det helbredsmæssigt for Margit og Eiliff, der døjer med henholdsvis  knæ og ryg. Men det afholder dem ikke fra at komme ud i verden og opleve sammen med børnebørnene. En tur til Grønland i konfirmationsgave blev det til for tvillingerne Christian og Frederik, og deres lillebror Gustav fik en tur på Island. Nu går Alexander på 12 og glæder sig til, hvilken tur han mon skal på sammen med Farmor og Farmor. Turene og de fælles oplevelser har nemlig også haft stor betydning for deres samvær og samhørighedsfølelse som familie. Nærhed Christian, Gustav og Alexander bor kun otte kilometer fra deres Bedste Bedste, men fordi skolen og fritidsaktiviteter ligger midt i Aars, så ses de meget ofte. Modsat deres fætre og kusiner, der alle bor på Sjælland. Og netop den fysiske nærhed har stor betydning for deres tætte forhold. Den betyder bl.a., at de kan samles fast en gang om ugen til de såkaldte " Farmordage", hvor Farmor har kokkeret til stor glæde for de altid sultne, aktive drenge. Farmor er nemlig en rigtig Madmor - og det skal man ikke kimse af, er børnebørnene helt enige om, mens de hjælper Farmor med at bage pølsehorn og pizzasnegle i det hyggelige køkken. Du kan se snigpremiere på programmet med Margit og drengene øverst i artiklen. Se tidligere afsnit i serien Bedste Bedste HER .

Referat:
75-årige Margit er både Mormor og Farmor, men det er i rollen som Farmor til Christian, Frederik, Gustav og Alexander, hun optræder oftest.